แนวโน้ม SET เช้าแกว่งไซด์เวย์ จับตาประชุมกนง.เคาะดอกเบี้ย
แนวโน้ม “ตลาดหุ้น” เช้าแกว่งไซด์เวย์ แนะติดตามการประชุม กนง.จะพิจารณาอัตราดอกเบี้ยนโยบายอย่างไร พร้อมให้แนวต้าน 1,630-1,635 จุด แนวรับ 1,615-1,620 จุด
แนวโน้ม “ตลาดหุ้น” เช้าแกว่งไซด์เวย์ แนะติดตามการประชุม กนง.จะพิจารณาอัตราดอกเบี้ยนโยบายอย่างไร พร้อมให้แนวต้าน 1,630-1,635 จุด แนวรับ 1,615-1,620 จุด
30 พ.ย. 2565

นายเทิดศักดิ์ ทวีธีระธรรม รองกรรมการผู้อำนวยการ สายงานวิจัย บล.เอเซีย พลัส กล่าวว่า แนวโน้มตลาดหุ้นไทยวันนี้คาดว่าแกว่งไซด์เวย์ วันนี้รอติดตามประเด็นสำคัญ คือ การประชุม กนง.จะพิจารณาอัตราดอกเบี้ยนโยบายอย่างไร (ตลาดคาดปรับขึ้นดอกเบี้ย 0.25%) หากปรับขึ้นดอกเบี้ยอาจช่วยหนุนต่อค่าเงินบาทและตลาดหุ้น แต่หากยังคงอัตราเดิมไว้คงไม่มีผลต่อตลาด แต่ยังต้องติดตามความเห็นของ กนง.ต่อทิศทางอัตราดอกเบี้ยในระยะต่อไปด้วย
นอกจากนี้ คืนนี้ตลาดยังรอเกาะติดถ้อยแถลงของประธานธนาคารกลางสหรัฐฯ (เฟด) จะมีแถลงการณ์ออกมาอย่างไร โดยเฉพาะทิศทางการปรับขึ้นดอกเบี้ยของสหรัฐฯ ซึ่งจะมีผลต่อตลาดหุ้นในภาพรวม
ส่วนตลาดหุ้นภูมิภาคเอเชียเปิดมาเช้านี้เคลื่อนไหวบวกและลบสลับกัน พร้อมให้แนวต้าน 1,630-1,635 จุด แนวรับ 1,615-1,620 จุด